Ego Alaydis, ducissa Burgundie, notum facio universis presentes litteras inspecturis quod Guido Chabuz, laude et assensu Auberti et Galteri fratrum suorum, dedit et concessit Deo et ecclesie Loci Dei prope Virgeium et sanctimonialibus ibidem Deo servientibus in perpetuam elemosinam duodecim sextarios vini ad mensuram Virgei singulis annis percipiendos apud Muulley. Preterea sciendum quod idem Guido, laude et assensu fratrum suorum predictorum, vendidit eidem ecclesie Loci Dei bordam suam des Ternes possidendam in perpetuum pacifice et libere sicut ipse eam tenebat, et tria jornalia terre arabilis sita juxta fontem des Ternes similiter in perpetuum possidenda. Et hec omnia supradicta, videlicet tam dictam elemosinam quam venditionem borde et terre arabilis voluit, laudavit et concessit dominus Poncius de Blasey de cujus feodo sunt omnia supradicta. Et insuper sepedictus Guido et fratres sui prenominati tenentur supradicta dicte ecclesie contra omnes legitime garantire. In cujus rei testimonium, ad peticionem utriusque partis presentes litteras feci sigillo meo sigillari. Actum est hoc anno Domini Mo CCo XXXo quarto, mense octobri.